CELEX: 62020TN0463
Language: hu
Date: 2020-07-20 00:00:00
Title: T-463/20. sz. ügy: 2020. július 20-án benyújtott kereset – Sony Interactive Entertainment Europe kontra EUIPO – Wong (GT RACING)

21.9.2020   
            
            
               HU
            
            
               Az Európai Unió Hivatalos Lapja
            
            
               C 313/29
            
         
      2020. július 20-án benyújtott kereset – Sony Interactive Entertainment Europe kontra EUIPO – Wong (GT RACING)
      (T-463/20. sz. ügy)
      (2020/C 313/42)
      A keresetlevél nyelve: angol
      
         Felek
      
      
         Felperes: Sony Interactive Entertainment Europe Ltd (London, Egyesült Királyság) (képviselők: S. Malynicz QC és M. Maier ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Wai Leong Wong (Glasgow, Egyesült Királyság)
      
         Az EUIPO előtti eljárás adatai
      
      
         A vitatott védjegy bejelentője: a fellebbezési tanács előtti eljárásban részt vevő másik fél
      
         A vitatott védjegy: GT RACING európai uniós szóvédjegy – 17 138 033. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO negyedik fellebbezési tanácsának 2020. május 8-án hozott határozata (R 1612/2019-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot;
               
            
                  —
               
               
                  az EUIPO-t és a másik felet kötelezze a saját és a felperes részéről költségek viselésére.
               
            
         Jogalapok
      
      
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának és 8. cikke (5) bekezdésének megsértése azáltal, hogy nem határozta meg konkrétan az érintett vásárlóközönséget;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése azáltal, hogy hibát vétett a megjelölések összehasonlításkor;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése azáltal, hogy hibát vétett a korábbi védjegy 9., 16. és 28. osztályba tartozó áruinak és a vitatott európai uniós védjegy 18.osztályba tartozó áruinak összehasonlításakor;
               
            
                  —
               
               
                  az (EU) 2017/1001 európai parlamenti és tanácsi rendelet 8. cikke (1) bekezdése b) pontjának és 8. cikke (5) bekezdésének megsértése azáltal, hogy nem vette figyelembe a korábbi európai uniós védjegy érintett vásárlóközönség általi valószínű észlelésére vonatkozó bizonyítékot;
               
            
                  —
               
               
                  elmulasztotta megvizsgálni a fent említett 8. cikk (1) bekezdésének b) pontjában szereplő további elemeket és a 8. cikk (5) bekezdése szerinti felszólalásokat;
               
            
                  —
               
               
                  elmulasztotta megállapítani azt, hogy saját ténymegállapítása elegendő a jószándék megállapításához, a bitorlásra vonatkozó egyesült királysági jog szerinti kár elferdítése;
               
            
                  —
               
               
                  elmulasztotta megvizsgálni a bitorlás másik, az (EU) 2017/1001 európai parlamenti és tanácsi rendelet 8. cikkének (4) bekezdése szerinti feltételét.